Now (אלבום)

Now (בעברית: "עכשיו", מעוצב: NOW) הוא אלבום האולפן החמישי של הזמרת-יוצרת הקנדית שאניה טוויין. האלבום יצא לאור ב-29 בספטמבר 2017, בהוצאת חברת התקליטים מרקורי נאשוויל. Now הוא אלבום האולפן הרשמי הראשון של טוויין מזה 15 שנים; מאז שהוציאה את אלבומה הקודם שלה  (2002) אמרה טוויין שהיא בדרך להקליט את אלבום האולפן הזה, אך נתקלה בקשיים רבים בהוצאתו ולכן הוא יצא לאחר פרק זמן כל-כך ארוך. את עטיפתו הרשמית פרסמה באינסטגרם שלה ב-15 ביוני 2017.

את עטיפות שני הסינגלים הראשונים מהאלבום העלתה טוויין בחלקים שאוגדו לבסוף לתמונה אחת שלמה. ב-17 באוגוסט 2017, פרסמה טוויין הודעה רשמית באתר האינטרנט שלה שאומרת כי סיבוב ההופעות הרביעי שלה יישא את שם האלבום וכי שמו המלא הוא, "Now Tour". את סיבוב ההופעות מתכננת טוויין לפתוח כבר ב-3 במאי 2018, והוא הסתיים ב-2 באוקטובר באותה שנה. סיבוב ההופעות זכה להצלחה בין-לאומית כאשר הכניס למעלה מ-67 מיליון דולרים בסך הכול.

 רקע והפקה 
לאחר שהקליטה את האלבום במשך 15 שנים, הודיעה בפרקי זמן מסוימים טוויין, שהיא עומדת לחזור עם אלבום חדש. ב-24 באוגוסט 2015 אמרה טוויין: "ראשית, אני צריך לסיים את האלבום החדש שלי בחורף, שישה שירים כבר הושלמו, כתבתי 38 שירים בסך הכל, ועכשיו התהליך מתבצע כדי לצמצם את זה ל-6 או שמונה כדי לסיים את הקלטתו של האלבום". לאחר מכן בשנת 2016 השמועות על אלבום חדש מטוויין התעצמו ובאמצע 2017 הודיעה סופית כי את האלבום תוציא לאור בשנה זו.

היא התחילה בכך שהוציאה את הסינגל הראשון והפותח מן האלבום, "Life's About to Get Good". לאחר מכן הוציאה את "Swingin' with My Eyes Closed", כמה ימים לפני שהכריזה את תאריך היציאה של האלבום. לבסוף, באמצע ספטמבר 2017, הודיעה טוויין שהאלבום עתיד לצאת ב-29 לחודש.

 סינגלים 
 "Life's About to Get Good" – יצא לאור ב-15 ביוני 2017, כסינגל הראשון והפותח מן האלבום. השיר הצליח להיכנס למספר מצעדים, ובשיאו הצליח להגיע למקום ה-33 במצעד שירי הקאנטרי. באותו זמן הוציאה טוויין לשיר ווידאו קליפ שצולם על חוף ים. מונה הצפיות של הקליפ נכון לאוקטובר 2017, עומד על כ-5 מיליון צפיות.
 "Swingin' with My Eyes Closed" – יצא לאור ב-18 באוגוסט 2017, כסינגל השני מתוך האלבום. השיר הצליח להיכנס למצעד הסקוטי בלבד, שם הגיע בשיאו למקום ה-77.
 "Who's Gonna Be Your Girl" – יצא לאור ב-10 באוקטובר 2017, כסינגל השלישי מתוך האלבום. באותו זמן פרסמה טוויין גם את הווידאו קליפ המלא בערוץ ה-VevoVevo שלה.
 "We Got Something They Don’t" – יצא לאור ב-30 באוקטובר 2017, כסינגל הרביעי והאחרון מתוך האלבום. נכון לנובמבר של אותה שנה, לא צולם לשיר קליפ מלא.

 הצלחה מסחרית 
בשבוע הראשון לצאתו, נתוני המכירות של האלבום בארצות הברית עמדו על כ-137 אלף עותקים, דבר אשר הפך אותו לשני של טוויין שהצליח להגיע לצמרת מצעד הבילבורד 200. בשבוע הראשון לצאתו בקנדה, מכר האלבום 73,000 עותקים, ובכך נכנס היישר אל המקום ה-1 במצעד האלבומים הקנדי.

נתוני המכירות של האלבום בשבוע הראשון לצאתו בעולם, נעמדו בלמעלה מ-254,000 עותקים.

 רשימת רצועות 

 מיקומי שיא 
האלבום זכה להצלחה בין-לאומית כאשר נכנס למצעדים רבים.

 נתוני מכירות 
מקוםתאריםמכירותארצות הברית (RIAA)233,800קנדה (Music Canada)פלטינה80,000

 היסטוריית הוצאה לאור 
אזורתאריך יציאהפורמטחברת תקליטיםגרסהמקורקנדה29 בספטמבר 2017תקליט • תקליטור • הורדה דיגיטליתמרקורי נאשווילרגילה • דלוקסארצות הברית

קישורים חיצוניים

 הערות שוליים 

קטגוריה:אלבומי שאניה טוויין
קטגוריה:אלבומים באנגלית
קטגוריה:אלבומים שהופקו על ידי ג'ייק גוסלינג
קטגוריה:אלבומי קאנטרי פופ
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי חברת מרקורי נאשוויל